  Майя Бывальцева Дэбес ёросысь Егитъёслэн «Вертикаль» центрзы егитъёслэн «Шунды» огазеяськонзылэн ёросысь ёзэтэныз ӵош «Мон удмурт» фотоэстафета ялӥзы. Со сярысь центрлэн «ВКонтакте» мерлыко вотэсысь  ивортэмын. Ужрад 21-тӥ тулыспалэ пусйиськись Анай кыллэн калыккуспо нуналэзлы сӥземын. Акцилэн ужпумез – удмурт кылэз вӧлмытон. 21-тӥ тулыспалозь удмурт кылэн герӟаськем ивортодэт азьын туспуктэм лэсьтоно. Пыриськисьёс гожтыны кулэ, кытын пуктэмын фото, кинлы сёто эстафетаез. Умойгес луоз йӧскалык дӥськутэн туспуктэм. Фотоез «Вертикаль» центрлэн яке «Шунды» огазеяськонлэн ёрос ёзэтэзлэн  лэзьыны кулэ.  Тегъёс: Мерлык Дэбес егитъёс Удмуртия удмуртъёс удмурткыл туспуктэм  